Lav et referat af nedenstående tekst:

Tekst:
Juli måned er fløjet afsted for de ansatte hos Aalborg Lufthavn, der har haft travlt med at sende fly til både udlandet og andre lufthavne i Danmark. Flere end 130.000 mennesker har været gennem lufthavnen, og det gør det til en af de bedste måneder i lufthavnens historie. Særligt fremgangen i indenrigsflyvninger glæder hos lufthavnsledelsen. - Vi er meget tilfredse med, at der igen er godt gang i indenrigstrafikken, vi kan se, at mange vælger at flyve via København og videre til udlandet, ligesom der nu også er enkelte passagerer, der flyver fra København via Aalborg ud i Europa - det er nye tider, siger direktør Søren Svendsen i en pressemeddelelse. Sammenlignet med juli måned sidste år, har der i 2013 været en stigning på 15,8 procent, og indenrigsflyvningerne alene har en fremgang på 9,3 procent.

Referat:
Vækst i både udenrigs- og indenrigsflyvninger.